DFB-Pokal

DFB-Pokal er det viktigste cupmesterskapet i tysk fotball, der DFB står for Deutscher Fußball-Bund (tysk fotballforbund). DFB-Pokal er det nest viktigste trofeet i tysk fotball etter Bundesliga.
Den første tyske cupfinalen ble spilt i 1935. I begynnelsen het mesterskapet Tschammer-Pokal, oppkalt etter Reichssportführer Hans von Tschammer und Osten som var øverste sportsfunksjonær i det nasjonalsosialistiske Tyskland. Etter krigen ble navnet endret til DFB-Pokal.
Siden 1985 er alle cupfinalene spilt på Olympiastadion i Berlin. Olympiastadion ble også benyttet i 6 av de 9 Tschammer-cupfinalene (1935-43). Etter krigen fram til 1985 ble finalen lagt til forskjellige stadioner hvert år, men aldri til Olympiastadion.
Dette mesterskapet må ikke forveksles med den lille cupen DFB-Ligapokal som ble arrangert mellom 1997 og 2007.


== Deltakere ==
I DFB-Pokal er det 64 lag som deltar: Alle de 18 lagene fra Bundesliga, de 18 lagene fra 2. Bundesliga, de 4 beste lagene fra 3. Liga og vinnere av de 21 regionale cupene. 
I tillegg kan de 3 kretsene som har flest påmeldte lag i serien nominere en deltager hver. I øyblikket er dette kretsene Bayern, Westfalen og Niedersachsen. Kretsene kan selv bestemme kriteriene for hvilket lag som får delta i cupmesterskapet.
Et reservelag f.eks. Borussia Dortmund II kan ikke delta i DFB-Pokal. Denne regelen ble først innført fra 2008/09-sesongen. Tidligere var det mulig at lag fra samme klubb kunne trekkes mot hverandre. Dette skjedde ved to anledninger: I 1977 vant Bayern Münchens førstelag 5-3 mot sitt eget andrelag i åttendedelsfinalen, 
og i 2000 tapte VfB Stuttgarts andrelag 0-3 mot sitt eget førstelag i andre runde.
Noen ganger kom en klubbs andrelag betydelig lenger i cupen enn førstelaget. For eksempel i sesongen 1992/93 ble Hertha BSCs førstelag slått ut av Bayer Leverkusen i åttendedelsfinalen. Andrelaget dermot, tok seg helt fram til finalen der de ironisk nok møtte nettopp Bayer Leverkusen. Cupfinalen ble som vanlig spilt i Olympiastadion i Berlin. Dette var førstelagets, men ikke andrelagets hjemmebane. Herthas andrelag tapte finalen knapt med 0-1, det samme resultatet som i førstelagets åttendedelsfinalen.


== Kampoppsett ==
Kampoppsettet blir for alle rundene bestemt ved loddtrekning. Amatørklubber, det vil si klubber som spiller i 3. Liga eller lavere, spiller alltid på hjemmebane dersom motstanderen er en klubb som spiller i Bundesliga eller 2. Bundesliga.
I trekningen til første runde blir lagene delt inn i to like store grupper à 32 lag. Den første gruppa består av 4 lag fra 2. Bundesliga og 28 lag som spiller i 3. Liga eller lavere. Den andre gruppa består av de 18 lagene i Bundesliga og de 14 beste lagene i 2. Bundesliga i forrige sesong. Lag fra gruppe 1 blir så trukket mot lag fra gruppe 2. Lagene i den første gruppa har hjemmekamp. Med dette systemet er amatørklubbene som har kvalifisert seg for DFB-cupen, garantert en attraktiv motstander på hjemmebane i cupens første runde.
I trekningen av de øvrige rundene blir det ikke gjort noen forskjell på lagene. Kampopsettet blir bestemt av rekkefølgen lagene blir trukket i. Laget som blir trukket først har i utgangspunktet hjemmekamp mot det neste laget som blir trukket, og så videre. Men, dersom et lag som spiller i en amatørserie trekkes mot et lag i en av de to profesjonelle ligaene, får amatørlaget, uavhengig av rekkefølgen i trekningen, hjemmekamp.


== Tidligere vinnere av DFB-cupen/Tschammer-cupen ==


=== Resultater fra samtlige finaler ===


=== Tschammer-cupen ===


=== DFB-cupen ===


== Referanser ==


== Eksterne lenker ==
Offisielt nettsted 
(en) DFB-Pokal – kategori av bilder, video eller lyd på Commons